

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA:

URBROJ:

Ivanić-Grad, studenoga 2018.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odluke o suglasnosti za provedbu ulaganja na području Grada Ivanić-Grada za projekt „ Izgradnja dječjeg igrališta u Graberju Ivanićkom „ unutar TO „ Razvoj opće društvene infrastrukture u svrhu podizanja kvalitete života stanovnika LAG-a“**

Poštovani,

Temeljem čl. 55. Statuta Grada Ivanić-Grada (Službeni glasnik Grada Ivanić-Grada, broj 02/14, 01/18), Gradonačelnik Grada Ivanić-Grada utvrdio je prijedlog

**ODLUKE**

**o suglasnosti za provedbu ulaganja na području Grada Ivanić-Grada za projekt „ Izgradnja dječjeg igrališta u Graberju Ivanićkom „ unutar Tipa operacije „ Razvoj opće društvene infrastrukture u svrhu podizanja kvalitete života stanovnika LAG-a“**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestitelja na sjednici Gradskog vijeća određuje se Tihana Vuković Počuč, privremena pročelnica u Upravnom odjelu za lokalnu samoupravu, pravne poslove i društvenu djelatnost.

S poštovanjem,

GRADONAČELNIK:

Javor Bojan Leš, dr. vet. med.

Temeljem članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 i 123/17 ), članka 29. stavka 1. Pravilnika o provedbi podmjere 19.2. »Provedba operacija unutar CLLD strategije«, podmjere 19.3. »Priprema i provedba aktivnosti suradnje LAG-a« i podmjere 19.4. »Tekući troškovi i animacija« unutar mjere 19 »Potpora lokalnom razvoju u okviru inicijative LEADER (CLLD – lokalni razvoj pod vodstvom zajednice)« iz Programa ruralnog razvoja Republike Hrvatske za razdoblje 2014. – 2020. (»Narodne novine«, br. 96/17 i 53/18; u daljnjem tekstu: Pravilnik), članka 35. Statuta Grada Ivanić-Grada (Službeni glasnik, broj 02/14, 01/18), Gradsko vijeće Grada Ivanić-Grada na svojoj . sjednici održanoj dana .studenoga 2018. donijelo je sljedeću:

**ODLUKU**

**o suglasnosti za provedbu ulaganja na području Grada Ivanić-Grada za projekt „ Izgradnja dječjeg igrališta u Graberju Ivanićkom „ unutar Tipa operacije „ Razvoj opće društvene infrastrukture u svrhu podizanja kvalitete života stanovnika LAG-a“**

Članak 1.

Gradsko vijeće Grada Ivanić-Grada daje suglasnost za provedbu ulaganja na području Grada Ivanić-Grada za projekt „ Izgradnja dječjeg igrališta u Graberju Ivanićkom „ unutar Tipa operacije „ Razvoj opće društvene infrastrukture u svrhu podizanja kvalitete života stanovnika LAG-a“, čiji je nositelj i investitor Grad Ivanić-Grad.

Dječje igralište sagradit će se na nekretnini oznake z.k.č.br. 2190 školska zgrada i igralište ukupne površine 19483 m2 upisana u zkul 1991 k.o. Caginec, pri Općinskom sudu u velikoj Gorici, Zemljišnoknjižni odjel Ivanić-Grad, sukladno projektu arhitekture autora NFO d.o.o..

Članak 2.

Ova suglasnost daje se u svrhu prijave ulaganja iz čl. 1. ove Odluke na LAG natječaj „ „Razvoj opće društvene infrastrukture u svrhu podizanja kvalitete života stanovnika LAG-a“unutar podmjere 19.2. »Provedba operacija unutar CLLD strategije« iz Lokalne razvojne strategije LAG-a “ Moslavina “, a koji je sukladan tipu operacije 7.4.1. iz Programa ruralnog razvoja Republike Hrvatske 2014.-2020.

Članak 3.

Suglasnost se daje temeljem Priloga „ Opis projekta/akcije „, koji čini sastavni dio ove Odluke.

Članak 4.

Ova Odluka stupa na snagu prvog dana od dana objave, a objavit će se u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, . studenoga 2018. Željko Pongrac, pravnik kriminalist

|  |  |
| --- | --- |
| **PREDMET:** | Odluka o suglasnosti za provedbu ulaganja na području Grada Ivanić-Grada za projekt „ Izgradnja dječjeg igrališta u Graberju Ivanićkom „ unutar Tipa operacije „ Razvoj opće društvene infrastrukture u svrhu podizanja kvalitete života stanovnika LAG-a |
| **PRAVNI TEMELJ:** | Temeljem članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 107/07, 125/08, 36/09, 144/12, 19/13 – pročišćeni tekst, 137/15 i 123/17 ), članka 35. u svezi članka 391. Zakona o vlasništvu i drugim stvarnim pravima (Narodne novine broj, 91/96, 68/98, 137/99, 22/00, 73/00, 114/01, 79/06, 141/06, 38/09, 153/09, 143/12 i 152/14) i članka 35. Statuta Grada Ivanić-Grada (Službeni glasnik broj, 02/14, 01/18) |
| **STRUČNA OBRADA:** | Upravni odjel za lokalnu samoupravu, pravne poslove i društvenu djelatnost |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

LAG „Moslavina“ objavio je dana 9. listopada 2018. godine LAG Natječaj iz LRS LAG-a za TO 2.1.1 „RAZVOJ OPĆE DRUŠTVENE INFRASTRUKTURE U SVRHU PODIZANJA KVALITETE ŽIVOTA STANOVNIKA LAG-a“, a koji je sukladan TO 7.4.1 iz Programa ruralnog razvoja.

Rok za podnošenje prijave projekata je do 14.12.2018. godine.

Grad Ivanić-Grad član je LAG-a Moslavina, te je u okviru pripreme za gore najavljeni natječaj izrađen Glavni projekt – projekt arhitekture, autora NFO d.o.o., Zagreb, Ksaver 152, Glavnog projektanta Nenada Ravnića, dipl.ing.arh.

Ukupna vrijednost projekta čini iznos od 374.357,75 kn.

Sukladno predmetnoj projektnoj dokumentaciji dječje igralište izgradit će se na dijelu nekretnine oznake z.k.č.br. 2190 školska zgrada i igralište ukupne površine 19483 m2 upisana u zkul 1991 k.o. Caginec, pri Općinskom sudu u Velikoj Gorici, Zemljišnoknjižni odjel Ivanić-Grad i to na sjeveroistočnom dijelu nekretnine, ukupne površine obuhvata 650 m2 od čega površina od 411 m2 čini buduću podlogu za igranje, a 239 m2 travnjak.

Cilj projekta je izgraditi i opremiti dječje igralište uz Osnovnu školu Josipa Badalića u naselju Graberje Ivanićko. Naselje ima 664 stanovnika, a nalazi se u sastavu Grada Ivanić – Grada u Zagrebačkoj županiji. Prostor dječjeg igrališta uz Osnovnu školu Josipa Badalića prvenstveno je namijenjen za igru i zabavu djece, ali i kao poticajno okruženje za razvoj čitavog niza tjelesnih i mentalnih sposobnosti. Osim djece koja čine primarnu ciljnu skupinu ovdje su ciljna skupina i mladi roditelji koji žive u naselju. Projektom će se povećati kvaliteta života stanovnika naselja Graberje Ivanićko i stvoriti kvalitetniji uvjeti za ostanak mladih bračnih parova u ruralnim sredinama.

Realizacijom projekta doprinosi se povećanju kvalitete života lokalnog stanovništva grada Ivanić – Grada, a posebice stanovnicima naselja Graberje Ivanićko. Povećava se opća kvaliteta života, stvaraju se bolji uvjeti za ostanak i život mladih bračnih parova s malom djecom, stvara se pozitivan imidž naselja i Grada. Realizacijom projekta pridonosi se zadovoljenju potreba građana u području zaštite i unaprijeđenija kvalitete življenja, te se zadovoljavaju potrebe ciljanih skupina građana. Indirektno, utječe se na ostanak stanovništva na domicilnom području, te na ravnomjeran razvoj ruralne sredine u odnosu na urbane sredine. Poboljšanje društvene infrastrukture doprinosi kvaliteti života stanovnika LAG-a i zadržavanju istih u ruralnim prostorima Moslavine.

Ciljna skupina projekta je lokalno stanovništvo naselja i područja grada Ivanić – Grada. Posebno se izdvajaju kao krajnji korisnici djeca školske i predškolske dobi, mladi, te mlade obitelji s malom djecom. Osim navedenih ciljnih skupina infrastrukturu izgrađenu projektom koristit će i posjetitelji, kao i turisti, a posebice oni s malom djecom.

Za pripremu i provedbu predmetnog projekta zadužena je Razvojna agencija IGRA d.o.o.